హాంకాంగ్, మే 13: పిల్లాడిని కిడ్నాప్ చేసిన నేరస్థుడు అతన్ని ఎక్కడో దాచిపెట్టి తండ్రితో బేరమాడతాడు. అదేవిధంగా ప్రాణావసరంగా మారిన కంప్యూటర్ వ్యవస్థలను తన అదుపులోకి తెచ్చుకొని, డబ్బులిస్తేనో, డిమాండ్లను నెరవేరిస్తేనో వదిలేస్తానని బేరం పెడతాడు హ్యాకర్. ఇందుకోసం రూపొందించిన సాఫ్ట్వేర్ను రాన్సమ్ వేర్ అంటారు. రాన్సమ్వేర్ కోడ్ రాసేటప్పుడే హ్యాకర్ అందులో ‘కిల్లర్ స్విచ్’ను ఏర్పాటు చేస్తాడు. ‘కిల్లర్ స్విచ్’ను యాక్టివేట్ చేయగానే ఆ కంప్యూటర్ వ్యవస్థ గ్రహణం పట్టి వదిలినట్లు యథాతథ స్థితికి వస్తుంది. తండ్రి డబ్బులిస్తే పిల్లాడిని వదిలేసినట్లన్న మాట. ‘కిల్లర్ స్విచ్’ అంత తేలిగ్గా దొరకదు. మాంత్రికుడి ప్రాణాన్ని ఏడు సముద్రాల అవతల మర్రిచెట్టు తొర్రలో దాచినట్లు ఇంటర్నెట్ సముద్రంలో ఏదో చిన్న కమాండ్ రూపంలో ఈ ‘కిల్లర్ స్విచ్’ను పెడతారు. తాజాగా 99 దేశాల కంప్యూటర్లలో వ్యాపించిన ‘రాన్సమ్ వేర్’లో ‘కిల్లర్ స్విచ్’ను కూడా హ్యాకర్ అత్యంత విచిత్రంగా పెట్టాడు. అప్పటి వరకు రిజిస్టర్ కాని ఓ ప్రత్యేక డొమైన్ నేమ్ కోసం ప్రయత్నించి, డబ్బులు కట్టి, రిజిస్టర్ చేసుకుంటే ఆ రాన్సమ్ వేర్ వ్యాప్తి ఠక్కున ఆగిపోతుంది. ఏ వెబ్సైటును రిజిస్టర్ చేసుకుంటే సదరు రాన్సమ్వేర్ ఆగిపోతుందో సరిగ్గా అదే వెబ్సైట్ను సైబర్ భద్రత నిపుణుడొకరు రిజిస్టర్ చేసుకున్నారు. రాన్సమ్వేర్ వ్యాప్తి ఆగిపోయింది.
hancong, mee 13: pillaadini kidnap chesina nerasthudu atanni ekkado dachipetti tandritho beramadatadu. adevidhamgaa praanaavasaramgaa maarina computer vyavasthalanu tana adupuloki tecchukoni, dabbulisteno, demandlanu neraveristheno vadilestaanani beram pedataadu hacker. indukosam roopondinchina saftvernu ransam vere antaaru. ransamver kod rasetappude hacker andulo ‘killar switch’nu erpaatu chestaadu. ‘killar switch’nu activate cheyagaane aa computer vyavastha grahanam patti vadilinatlu yathaatatha sthitiki vastundi. tandri dabbuliste pillaadini vadilesinatlanna maata. ‘killar switch’ anta teliggaa dorakadu. mantrikudi praanaanni edu samudraala avatala marrichettu torralo daachinatlu internet samudramlo edho chinna command roopamlo ee ‘killar switch’nu pedataaru. taajaagaa 99 deshaala computerlalo vyaapinchina ‘ransam vere’loo ‘killar switch’nu kuudaa hacker atyanta vichitramgaa pettaadu. appati varaku resister kaani oo pratyeka domain nem kosam prayatninchi, dabbulu katti, resister chesukunte aa ransam vere vyaapti takkuna aagipotundi. e vebsaitunu resister chesukunte sadaru ransamver aagipotundo sarigga adhe vebsaitnu saibar bhadrata nipunudokaru resister chesukunnaru. ransamver vyaapti aagipoyindi.